Cuneiform Tablet Kt 91/k 158 (ArAn 3 373)
Cuneiform tablet, dated to the Old Assyrian Period (ca. 1950-1850 BC).
Genre: divorce suit
Transliteration:
PUZUR₄.IŠTAR ú ḫu-na a-ša-sú DUMU.MUNUS pí-la-aḫ-a-a ú a-la-a-a-kà-a um-ma-áš-nu iṣ-bu-tù-ni-a-tí-ma ni-iš a-lim{ki} ú ru-ba-im it-mu-ú-ma PUZUR₄.IŠTAR a-ša-at li-bi₄-šu e-ḫa-az ú ḫu-na a-na mu-tí li-bi₄-ša ta-lá-ak mì-ma tù-šé-ri-bu tù-šé-ṣí lu ú-nu-tám lu 16.5 GÍN KÙ.BABBAR ša a-na nu-a-im iš-qú-lu 2 GÍN.KÙ.BABBAR ú-ra-dí-ší-ma lu ṭup-pá-am ša ḫu-bu-ul a-bi-ša ta-al-qé lu mì-ma a-bu-ša šál-ṭám ḫa-bu-lu kà-bu-ús-ma mì-ma a-ni-im a-na e-zi-ib-tí-ša PUZUR₄.IŠTAR a-na ḫu-na ú um-mì-ša i-dí-in a-na mì-ma šu-um-šu a-na PUZUR₄.IŠTAR lá i-tù-ru ú PUZUR₄.IŠTAR šu-nu-tí a-na mì-ma šu-um-šu ú-lá i-tù-ar-šu-nu-tí IGI a-šùr-i-mì-tí IGI ma-nu-ki-a-šùr IGI en-um-a-šùr IGI šu-be-lim IGI tù-ta-a